12. Magonc Nomád Tábor – 2016 Nagykálló-Harangod Téka Tábor – beszámoló
Az időjárás előrejelzés nagyon rossz időt jósolt, viharokkal, rengeteg esővel, szóval minden rosszra fel voltam készülve. Tudjuk, hogy egy “Waldorfost” nem riaszt el semmilyen időjárás, hiszen az iskolai kirándulások, de a szünetbeli, vagy a napközi időben lévő kötelező udvari játéknak sem a függvénye, hogy jó idő van, vagy rossz. Ebben bízva vártam a fejleményeket, és igazán embert próbáló eső, vagy rossz idő nem ért el minket. Kétszer, háromszor ránk zúdult egy-egy zivatar, de általában szemerkélő eső, borult idő volt. Az utolsó két nap pedig még a Nap is ránk mosolygott.